**Braille-neuvottelukunnan kokous 3/2018**  
Aika: torstai 14.6.2018 klo 10.00  
Paikka: Celia, kokoushuone Cely, Marjaniementie 74, Helsinki

Läsnä: Eeva-Liisa Koskinen  
Maria Rutenberg  
Antti Raike  
Tuija Piili-Jokinen (etänä)  
Lauri Kannas (etänä)  
Marjo Kauttonen (sihteeri)

Poissa: Riitta Korhonen ja Teemu Kuusisto

**PÖYTÄKIRJA**

1. Kokouksen avaus ja päätösvaltaisuus

Puheenjohtaja avasi kokouksen klo 10.20. Kokous todettiin päätösvaltaiseksi.

1. Edellisen kokouksen pöytäkirjan (26.4.2018) hyväksyminen

Pöytäkirja kokouksesta 26.4.2018 hyväksyttiin.

1. Neuvottelukunnan uusi toimikausi. Toimikunnan esittäytyminen

Uusi nelivuotiskausi alkoi 1.5.2018. Uutena puheenjohtajana toimii Eeva-Liisa Koskinen. Uusina jäseninä aloittavat Antti Raike ja Lauri Kannas sekä tästä kokouksesta poissa ollut Riitta Korhonen. Vanhoina jäseninä jatkavat Maria von Rutenberg, Teemu Kuusisto ja Tuija Piili-Jokinen. Sihteerinä jatkaa Marjo Kauttonen.

1. Toimintasuunnitelma vuodelle 2018

Neuvottelukunta jatkaa edellisen toimikauden laatiman toimintasuunnitelman toteuttamista. Vuoden varrella katsotaan, onko suunnitelmaan jotain lisättävää.

1. Matemaattiset merkinnät, tilannekatsaus

Koska Teemu Kuusisto oli poissa, päätettiin käsitellä merkintöjä seuraavassa kokouksessa.

Antti Raike kertoi matematiikkaan ja sen opetukseen liittyen heinäkuussa Itävallassa järjestettävästä kansainvälisestä konferenssista, joka kerää yhteen mm. sovelluskehittäjiä ympäri maailmaa. Konferenssiin suositeltiin osallistumaan, mikäli mahdollista. Lisätietoja: <http://www.icchp.org/>

1. Muut asiat

Näkövammaisalan sanasto on nyt [www.pistekirjoitus.fi-sivulla](http://www.pistekirjoitus.fi-sivulla). Sanastossa on vielä hieman teknistä hiontaa. Sanastosta päätettiin tiedottaa tarkemmin syksyllä lomien jälkeen.

Päätettiin osallistua pohjoismaiseen kokoukseen Norjassa lokakuussa. Kokoukseen aikovat osallistua kokouksessa läsnäolleista Eeva-Liisa Koskinen, Tuija Piili-Jokinen, Maria Rutenberg ja Lauri Kannas. Sihteeri kysyy lisätietoja ja ilmoittautumisohjeita Norjasta.

Näkövammaisten koululaisten ja opiskelijoiden parissa työskentelevän ammattihenkilöstön verkostopäivät järjestetään 3.-4.12. Iiriksessä. Myös toimikunnan jäsenet voivat osallistua päiville. Päivien ohjelma on vielä avoin.

Kutsutaan Tessa Bamberg ja Essi Aura ulkopuoliseksi asiantuntijaksi neuvottelukuntaan.

Antti Raike kertoi Microsoftin ja Applen yhdessä kehittämästä standardista koskien pistenäyttöjä: <https://blogs.microsoft.com/on-the-issues/2018/05/31/technology-sector-collaborates-to-develop-hid-standard-for-braille-displays/>

Neuvottelukunta pohtii aiemmin suunnittelussa olleen ponnen pohjalta uutta kannanottoa näkövammaisten oppilaiden opetussuunnitelmaan.

Päätettiin täsmentää joitakin mainintoja toimintasuunnitelmasta informatiivisemmiksi.

7. Seuraava kokous

Seuraava kokous on tiistaina 4.9.2018 klo 10. Paikka varmistuu myöhemmin.

8. Kokouksen päättäminen

Puheenjohtaja päätti kokouksen klo 12.02.